CELEX: C2007/297/47
Language: lv
Date: 2007-12-08 00:00:00
Title: Lieta C-457/07: Prasība, kas celta 2007. gada 9. oktobrī — Eiropas Kopienu Komisija/Portugāles Republika

8.12.2007   
            
            
               LV
            
            
               Eiropas Savienības Oficiālais Vēstnesis
            
            
               C 297/29
            
         Prasība, kas celta 2007. gada 9. oktobrī — Eiropas Kopienu Komisija/Portugāles Republika
   (Lieta C-457/07)
   (2007/C 297/47)
   Tiesvedības valoda — portugāļu
   Lietas dalībnieki
   
      Prasītāja: Eiropas Kopienu Komisija (pārstāvji — S. Pardo Quintillán un P. Andrade)
   
      Atbildētāja: Portugāles Republika
   Prasītājas prasījumi:
   
               —
            
            
               atzīt, ka Portugāles Republika nav izpildījusi Tiesas (pirmā palāta) 2005. gada 10. novembra spriedumu lietā C-432/03 Komisija/Portugāles Republika;
            
         
               —
            
            
               piespriest Portugāles Republikai maksāt kavējuma naudu EUR 37 400 par katru minētā sprieduma izpildes kavējuma dienu;
            
         
               —
            
            
               piespriest Portugāles Republikai maksāt naudas sodu EUR 5 280 par katru dienu, skaitot no 2005. gada 10. decembra — dienas, kad tika pasludināts spriedums, ar kuru tika atzīta pienākumu neizpilde — līdz dienai, kad Portugāles Republika būs izpildījusi spriedumu, vai arī līdz dienai, kad Pirmās instances tiesa lems atbilstoši EKL 228. pantam;
            
         
               —
            
            
               piespriest Portugāles Republikai atlīdzināt tiesāšanās izdevumus.
            
         Pamati un galvenie argumenti
   Komisija uzskata, ka Portugāles Republika turpina ierobežot pieeju tirgum, pieprasīdama, lai tādiem jauniem būvniecības materiāliem, kam trūkst tehniskas specifikācijas vai savstarpējas atzīšanas, tiktu saņemts iepriekšējs atzinums, ar ko tiktu apstiprināta to piemērotība noteiktai izmantošanai. Tāpat Portugāles Republika turpina ierobežot pieeju tirgum, neatzīdama citās dalībvalstīs jauniem materiāliem, kam trūkst tehniskas specifikācijas, izsniegtos atbilstības sertifikātus, ja šo atzīšanu pieprasījis uzņēmējs, kas nav ne ražotājs, ne viņa pārstāvis.
   Portugāles tiesību aktos joprojām nav noteikti kritēriji, kas administrācijai jāpiemēro, lai izvērtētu lūgumus sniegt atzinumu veidā, kas izslēgtu patvaļību. Nepastāvot tehniskai specifikācijai, Portugāles tiesību akti paredz lēmumu par atzīšanu ietvaros piemērojamos kritērijus, kas nav objektīvi un ir diskriminējoši.
   Portugāles Republika joprojām nav veikusi pasākumus, kas tai bija jāveic attiecībā uz uzņēmējiem, kuriem tā ir piemērojusi tiesību normas, kas ir pretrunā EKL 28. un 30. pantam.